《赠任昉诗》
南北朝·陆倕

和风杂美气，下有真人游。壮矣荀文若，贤哉陈太丘。

今则兰台聚，万古信为俦。任君本达识，张子复清修。

既有绝尘到，复见黄中刘。

作者简介：（470—526）南朝梁吴郡吴人，字佐公。陆慧晓子。少勤学，善属文。杜绝往来，昼夜读书数岁。年十七，举州秀才。与兄陆僚、陆任并有美名，时称三陆。与沈约、谢朓等共为齐竟陵王萧子良西邸八友。梁武帝天监初，为右军安成王主簿。武帝爱其才，命撰《新漏刻铭》、《石阙铭记》。累迁扬州大中正，太常卿。有文集。